Йордан Стубел
Лазарска песен

chitanka.info

На Румен Цанев

Лазар лазарува,

Лазар весел ходи

и девойка води.

Всяка мома пее

и по-ясно дума

на трева и шума:

„Цветница е утре,

път ни отворете

между синьо цвете,

китка да увием

и венци зелени

за моми, ергени.

И във всяка къща

да цъфти градина,

явор и калина,

между тях Гергьовден

да навърже люлки

за деца и булки.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.